12. ΒΑΣΙΛΙΚΟΝ ΔΙΑΤΑΓΜΑ της 11/16 Δεκ. 1957 (ΦΕΚ Α΄ 254) Περί καθορισμού του ποσοστού προκαταβολής φόρου εισοδήματος εργοληπτών κατασκευής πάσης φύσεως τεχνικών έργων ως και των ενοικιαστών δημοσίων, δημοτικών, κοινοτικών ή λιμενικών προσόδων και αντιπροσώπων, πρακτόρων, μεσιτών κλπ. και των υποχρέων δια την παρακράτησιν και απόδοσιν του φόρου. Έχοντες υπ’ όψει την διάταξιν της παρ. 3 του άρθρ. 15 του Ν.Δ. 3323/55 «περί φορολογίας του εισοδήματος», ως αύτη προσετέθη δια της παρ. 3 του άρθρ. 5 του Ν.Δ. 3765/57 «περί τροποποιήσεως και συμπληρώσεως των διατάξεων του Ν.Δ. 3323/55», προτάσει του Υπουργού των Οικονομικών και μετά σύμφωνον γνώμην του Συμβουλίου Επικρατείας, απεφασίσαμεν και διατάσσομεν. Άρθρ.1.-1.Ο κατά την διάταξιν της παρ. 1 του άρθρ. 15 του Ν.Δ. 3323/55 προκαταβλητέος φόρος εισοδήματος ορίζεται από 1 Ιαν. 1958, ως εξής: «α)Προκειμένου για εργολήπτες κατασκευής τεχνικών έργων γενικά, καθώς και για ενοικιαστές δημόσιων, δημοτικών, κοινοτικών ή λιμενικών προσόδων, σε ποσοστό 2% στην αξία του έργου που κατασκευάζεται ή του μισθώματος». Η περίπτ. α αντικαταστάθηκε ως άνω από την παρ. 2 άρθρ. 7 Νόμ. 1473/1984 (ΦΕΚ Α΄ 127), (κατωτ. σελ. 196,361). β)Προκειμένου περί αντιπροσώπων, πρακτόρων, μεσιτών κλπ. κτωμένων καθ’ οιονδήποτε τρόπον αμοιβάς και προμηθείας καταβαλλομένας αυτοίς δια την σύναψιν συμβάσεως προμηθείας υπό αλλοδαπών εργοστασίων ή οίκων πάσης φύσεως υλικού προς το Δημόσιον και τα Νομικά Πρόσωπα Δημοσίου Δικαίου εις ποσοστόν 15% επί της λαμβανομένης αμοιβής ή προμηθείας. Άρθρ.2.-1.Παν φυσικόν ή νομικόν πρόσωπον, ενεργούν εκκαθάρισιν ή καταβολήν εις εργολήπτας πάσης φύσεως τεχνικών έργων, ως και εις αντιπροσώπους, πράκτορας ή μεσίτας κλπ. της αξίας του εκτελεσθέντος έργου ή της αμοιβής ή προμηθείας, υποχρεούται εις παρακράτησιν του αναλογούντος ποσού προκαταβολής φόρου εισοδήματος και καταβολήν τούτου εις το Δημόσιον Ταμείον εντός του αμέσως επομένου της παρακρατήσεως μηνός δια σχετικής δηλώσεως υποβαλλομένης εις τον Οικον. Έφορον της περιφερείας του παρακρατούντος προσώπου. Οι παραλαμβάνοντες τας ανωτέρω δηλώσεις Οικον. Έφοροι υποχρεούνται, όπως το ταχύτερον αποστέλλωσι σχετικά πληροφοριακά δελτία εις τους αρμοδίους δια την φορολογίαν του εισοδήματος των δικαιούχων Οικον. Εφόρους. (Αντί για τη σελ. 193(γ) Σελ. 193(δ) Τεύχος ΣΤ122 – Σελ. 29 Φόρος Εισοδήματος Φυσικών και Νομικών προσώπων 27.Β.ε.12 Εντός της αυτής προθεσμίας δέον όπως παρακρατήται και αποδίδεται ο προκαταβλητέος φόρος εισοδήματος, προκειμένου περί ενοικιαστών δημοσίων κλπ. προσόδων επί τη εισπράξει του κατά την οικείαν σύμβασιν αντιτίμου της ενοικιάσεως ή επί τη εισπράξει, κατά περίπτωσιν, εκάστης δόσεως τούτου. 2.Εις δήλωσιν και καταβολήν του προκαταβλητέου φόρου εισοδήματος εντός της υπό της προηγουμένης παραγράφου οριζομένης προθεσμίας, εις το Δημόσιον Ταμείον, εν η περιπτώσει δι’ οιονδήποτε λόγον δεν έλαβε χώραν παρακράτησις τούτου, υποχρεούνται και οι λαβόντες την αξίαν του εκτελεσθέντος έργου ή την αμοιβήν ή αντίτιμον της ενοικιάσεως, εργολήπται, αντιπρόσωποι, προμηθευταί και ενοικιασταί. 3.Η κατά τας προηγουμένας παρ. 1 και 2 δήλωσις αποδόσεως εις το Δημόσιον Ταμείον του προκαταβλητέου φόρου δέον να περιλαμβάνη: α)Το ονοματεπώνυμον και την διεύθυνσιν του δηλούντος. β)Το ονοματεπώνυμον και την διεύθυνσιν του υποχρέου εις φόρον, αντιπροσώπου, πράκτορος, εργολήπτου ή ενοικιαστού. γ)Το ποσόν του καταβληθέντος εν όλω ή εν μέρει αντιτίμου του προμηθευθέντος είδους ή αντιτίμου ενοικιάσεως ή της αξίας του εκτελεσθέντος έργου. δ)Τον τόπον και την χρονολογίαν συντάξεως της δηλώσεως, ως και την υπογραφήν του δηλούντος. ε)Βεβαίωσιν του αρμοδίου Ταμείου περί καταβολής του παρακρατηθέντος φόρου. ς)Το ονοματεπώνυμον, το επάγγελμα και την διεύθυνσιν του εν τη έδρα του Οικον. Εφόρου κατοικούντος πληρεξουσίου ή αντικλήτου του δηλούντος. 4.Προκειμένου περί εκτελέσεως έργων ή προμηθειών δια λογαριασμόν του Δημοσίου, η υπό του παρόντος προβλεπομένη δήλωσις αποδόσεως του προκαταβλητέου φόρου θέλει επιδίδεται υπό της ενεργούσης την εκκαθάρισιν αρμοδίας δημοσίας υπηρεσίας, το ενεργούν δε την καταβολήν δημόσιον Ταμείον θα παρακρατή τον φόρον ον θα εισάγη εις τον προϋπολογισμόν ως έσοδον και εις το οικείον κεφάλαιον και άρθρον. Σελ. 194(δ) Τεύχος ΣΤ122 – Σελ.30 Αρμόδιοι Οικον. Έφοροι δια την παραλαβήν της δηλώσεως ταύτης ορίζονται οι Οικον. ΄Εφοροι Η΄ Αθηνών, Ε΄ Πειραιώς, Α΄ Πατρών, Α΄ Βόλου, Β΄ Θεσσαλονίκης προκειμένου περί Δημοσίων Υπηρεσιών εδρευουσών αντιστοίχως εις Αθήνας, Πειραιά, Πάτρας, Βόλον και Θεσσαλονίκην οι κατά τόπους δε Οικον. Έφοροι προκειμένου περί Δημοσίων Υπηρεσιών εδρευουσών εις τας λοιπάς πόλεις της Ελλάδος. Οι εν λόγω Οικον. Έφοροι δέον να αποστέλλωσιν αμελλητί σχετικόν πληροφοριακόν δελτίον εις τους αρμοδίους δια την φορολογίαν του εισοδήματος των δικαιούχων Οικον. Εφόρους. 5.Επί τη βάσει της επιδιδομένης δηλώσεως εκδίδεται υπό του Οικον. Εφόρου απόδειξις εγχειρίσεως δηλώσεως. 27.Β.ε.12 Φόρος Εισοδήματος Φυσικών και Νομικών προσώπων 